**PRIOPĆENJE**

**vezano za nadzorne aktivnosti Carinske i Porezne uprave**

U sklopu redovnih nadzornih aktivnosti ovlašteni službenici Ministarstva financija, Porezne i Carinske uprave provode zajedničke pojačane nadzore fiskalizacije na cijelom području Republike Hrvatske s ciljem sprečavanja sive ekonomije i zaštite Državnog proračuna i poreznih obveznika koji uredno ispunjavaju svoje porezne obveze. Pojačane nadzore provode ovlašteni službenici obiju Uprava samostalno, ali i u suradnji s drugim nadzornim službama kroz organizirane zajedničke akcije.

Primjenom suvremenih metoda i tehnika kojima se pruža uvid u način poslovanja i navike poreznih obveznika ovlašteni službenici navedenih Uprava pored pojačanih nadzora fiskalizacije provode i postupke praćenja i provjere izdavanja i fiskaliziranja računa. Navedenim postupcima se putem web aplikacije „Fiskalizacija“ na mobilnim uređajima prati i provjerava izdavanje i fiskaliziranje računa u realnom vremenu.

Pozivamo sve građane kao i pravne i fizičke osobe koje obavljaju djelatnost da prijave sve nepravilnosti s kojima se susreću putem besplatnog telefona **0800-1001**, web servisa **„Pišite nam“** <http://www.porezna-uprava.hr/bi/Stranice/Pisite-nam.aspx> ili dolaskom u lokalnu ispostavu Porezne uprave.